b'\n_START_ARTICLE_\nManitoban varakuvern\xc3\xb6\xc3\xb6ri\n_START_PARAGRAPH_\nManitoban varakuvern\xc3\xb6\xc3\xb6ri on Brittil\xc3\xa4isen kansainyhteis\xc3\xb6n monarkin (t\xc3\xa4ll\xc3\xa4 hetkell\xc3\xa4 Elisabet II) edustaja Manitoban provinssissa Kanadassa. Kanadan p\xc3\xa4\xc3\xa4ministeri Stephen Harper nimitti nykyisen varakuvern\xc3\xb6\xc3\xb6rin Philip S. Leen virkaan 19. kes\xc3\xa4kuuta 2009, h\xc3\xa4n lausui virkavalansa 1. hein\xc3\xa4kuuta._NEWLINE_Varakuvern\xc3\xb6\xc3\xb6rin nimitt\xc3\xa4\xc3\xa4 Kanadan kenraalikuvern\xc3\xb6\xc3\xb6ri p\xc3\xa4\xc3\xa4ministerin ehdotuksesta neuvoteltuaan nimityksest\xc3\xa4 provinssin p\xc3\xa4\xc3\xa4ministerin kanssa. Kauden pituudeksi on Kanadan perustuslaissa m\xc3\xa4\xc3\xa4ritelty viisi vuotta, mutta kenraalikuvern\xc3\xb6\xc3\xb6ri voi p\xc3\xa4\xc3\xa4ministerin pyynn\xc3\xb6st\xc3\xa4 jatkaa kautta._NEWLINE_Varakuvern\xc3\xb6\xc3\xb6rin teht\xc3\xa4v\xc3\xa4t ovat l\xc3\xa4hinn\xc3\xa4 edustuksellisia. H\xc3\xa4nen teht\xc3\xa4viins\xc3\xa4 kuuluu my\xc3\xb6s jakaa useita palkintoja ja tunnustuksia kansalaisille. H\xc3\xa4nest\xc3\xa4 tulee automaattisesti Order of Manitoban kansleri ja seremoniallisesti nimitt\xc3\xa4\xc3\xa4 uudet j\xc3\xa4senet.\n_START_SECTION_\nHistoria\n_START_PARAGRAPH_\nManitoban varakuvern\xc3\xb6\xc3\xb6rin virka perustettiin vuonna 1870 jolloin Manitoban provinssi luotiin ja liittyi osaksi Kanadan valtioliittoa. Varakuvern\xc3\xb6\xc3\xb6rin\xc3\xa4 on toiminut 24 henkil\xc3\xb6\xc3\xa4 viran perustamisesta l\xc3\xa4htien, joiden joukossa provinssin ensimm\xc3\xa4inen naispuolinen varakuvern\xc3\xb6\xc3\xb6ri Pearl McGonigal ja ensimm\xc3\xa4inen m\xc3\xa9tis varakuvern\xc3\xb6\xc3\xb6ri W. Yvon Dumont._NEWLINE_Vuosina 1870\xe2\x80\x931876 varakuvern\xc3\xb6\xc3\xb6rin vastuualueeseen Manitoban lis\xc3\xa4ksi kuului Luoteisterritoriot. Vuosina 1876\xe2\x80\x931905 vastuualueeseen kuului Manitoba ja Keewatinin hallintoalue'